CELEX: 32014D0895
Language: lt
Date: 1418169600000
Title: 2014/895/ES: 2014 m. gruodžio 10 d. Komisijos įgyvendinimo sprendimas, kuriuo nustatoma forma, kuria turi būti teikiama informacija pagal Europos Parlamento ir Tarybos direktyvos 2012/18/ES dėl didelių, su pavojingomis cheminėmis medžiagomis susijusių avarijų pavojaus kontrolės 21 straipsnio 3 dalį (pranešta dokumentu Nr. C(2014) 9334)  Tekstas svarbus EEE

12.12.2014   
            
            
               LT
            
            
               Europos Sąjungos oficialusis leidinys
            
            
               L 355/51
            
         KOMISIJOS ĮGYVENDINIMO SPRENDIMAS
   2014 m. gruodžio 10 d.
   kuriuo nustatoma forma, kuria turi būti teikiama informacija pagal Europos Parlamento ir Tarybos direktyvos 2012/18/ES dėl didelių, su pavojingomis cheminėmis medžiagomis susijusių avarijų pavojaus kontrolės 21 straipsnio 3 dalį
   
      
         (pranešta dokumentu Nr. C(2014) 9334)
      
   
   (Tekstas svarbus EEE)
   
      (2014/895/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. liepos 4 d. Europos Parlamento ir Tarybos direktyvą 2012/18/ES dėl didelių, su pavojingomis cheminėmis medžiagomis susijusių avarijų pavojaus kontrolės, iš dalies keičiančią ir vėliau panaikinančią Tarybos direktyvą 96/82/EB (1), ypač į jos 21 straipsnio 5 dalį,
   kadangi:
   
               (1)
            
            
               Direktyvos 2012/18/ES 21 straipsnio 3 dalyje reikalaujama, kad valstybės narės, naudodamosi specialia ataskaitos forma, Komisijai pateiktų informaciją apie objektus, kuriems taikoma ta direktyva;
            
         
               (2)
            
            
               ataskaitos forma turėtų būti tokia, kad valstybės narės informaciją galėtų pateikti kuo vienodžiau, siekiant, kad pateikta informacija būtų kuo naudingesnė ir kuo labiau palyginama ir kad valstybių narių patiriama administracinė našta būtų kuo mažesnė, tačiau kartu būtų laikomasi Europos Parlamento ir Tarybos direktyvos 2007/2/EB (2) reikalavimų;
            
         
               (3)
            
            
               šiame sprendime numatytos priemonės atitinka pagal Tarybos direktyvą 96/82/EB (3) įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2012/18/ES 21 straipsnio 3 dalyje nurodytą informaciją valstybės narės Komisijai teikia naudodamosi šio sprendimo priede nustatyta forma.
   Duomenų bazėje jau esamų įrašų informacija peržiūrima iki 2016 m. gruodžio 31 d.
   2 straipsnis
   Šis sprendimas skirtas valstybėms narėms.
   
      Priimta Briuselyje 2014 m. gruodžio 10 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 197, 2012 7 24, p. 1.
   
      (2)  2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (OL L 108, 2007 4 25, p. 1).
   
      (3)  1996 m. gruodžio 9 d. Tarybos direktyva 96/82/EB dėl didelių, su pavojingomis medžiagomis susijusių avarijų pavojaus kontrolės, OL L 10, 1997 1 14, p. 13.
   
      PRIEDAS
      FORMA, KURIA TURI BŪTI TEIKIAMA INFORMACIJA PAGAL DIREKTYVOS 2012/18/ES 21 STRAIPSNIO 3 DALĮ
      Visi žvaigždute pažymėti laukeliai yra privalomi.
      Konfidenciali informacija turėtų būti pažymėta kaip konfidenciali, ir dėl kiekvieno duomenų tipo turėtų būti nurodomos neskelbimo priežastys pagal Europos Parlamento ir Tarybos direktyvos 2003/4/EB (1) 4 straipsnį.
      1.   1 dalis. Europos Komisijos tapatumo nustatymo sistema (ECAS)
      
      Saugumo tikslais naudotojas valstybėje narėje prie eSPIRS duomenų bazės galės prisijungti tik užsiregistravęs ECAS (Europos Komisijos tapatumo nustatymo sistemoje), t. y. pateikęs tokius privalomus duomenis:
      a)   
            Vardas*– naudotojo vardas.
      b)   
            Pavardė*– naudotojo pavardė.
      c)   
            E. paštas*– naudotojo e. pašto adresas.
      d)   
            Naudotojo vaidmuo*– nacionalinis pranešėjas (NP) arba nacionalinis administratorius (NA).
      Nustačius naudotojo tapatumą, ji(s) nukreipiama(s) į Didelių avarijų pavojaus biuro portalą MINERVA, kuriame yra duomenų bazė eSPIRS. Nelygu naudotojo vaidmuo, jam bus suteiktos atitinkamos teisės atlikti veiksmus duomenų bazėje eSPIRS.
      2.   2 dalis. Informacija, kuri turi būti pateikiama duomenų bazėje eSPIRS
      
      Toliau nurodytą informaciją naudotojas pateikia naudodamasis internetine ataskaitos teikimo forma, kuri leidžia įkelti kiekvieno objekto duomenis atskirai, arba nacionaline duomenų eksportavimo priemone, kuri per eSPIRS XML šabloną automatiškai importuoja nacionalinio/regiono/vietos lygmens objektų duomenų bazėje esančius duomenis į eSPIRS.
      2.1.   Ataskaitą teikianti kompetentinga institucija
      a)   
            Pavadinimas*– ataskaitą teikiančios kompetentingos institucijos oficialus pavadinimas.
      b)   
            Adresas*– gatvės, kurioje yra ataskaitą teikianti kompetentinga institucija, pavadinimas.
      c)   
            Miestas*– miestas, miestelis ar kaimas, kuriame yra ataskaitą teikianti kompetentinga institucija.
      d)   
            Pašto kodas*– vietos, kurioje yra ataskaitą teikianti kompetentinga institucija, pašto kodas.
      e)   
            Šalis*– šalis, kurioje yra ataskaitą teikianti kompetentinga institucija.
      f)   
            Pastabos
         – pastabos, kurias naudotojas gali norėti pateikti apie ataskaitą teikiančią kompetentingą instituciją.
      2.2.   Objekto pavadinimas ir veikla
      
                  a)
               
               
                  
                     Seveso statusas* – [pagal Seveso III direktyvą objektas gali būti vienos iš dviejų pakopų: aukštesnės pakopos arba žemesnės pakopos].
               
            
                  b)
               
               
                  
                     Pavadinimas* – duomenų bazėje eSPIRS nurodytas Seveso objekto pavadinimas.
               
            
                  c)
               
               
                  
                     Patronuojančioji įmonė – objektą kontroliuojančioji arba patronuojančioji įmonė.
               
            
                  d)
               
               
                  
                     Individualus kodas – kodas, kurį gali įrašyti naudotojas, jei ji(s) vis dar nori naudotis sena eSPIRS kodų sistema.
               
            
                  e)
               
               
                  
                     Ūkio šaka ir (arba) NACE kodas* – jei objektui priskirtinas daugiau kaip vienas SPIRS ir (arba) NACE kodas, nurodoma, kuri veikla yra pirminė, kuri antrinė.
                  
                              1.
                           
                           
                              Ūkio šaka, nurodoma Seveso SPIRS kodu:
                              
                                          1)
                                       
                                       
                                          Žemės ūkis
                                       
                                    
                                          2)
                                       
                                       
                                          Laisvalaikio ir sporto veikla (pvz., čiuožyklos)
                                       
                                    
                                          3)
                                       
                                       
                                          Kasyba (atliekos ir fizikiniai bei cheminiai procesai)
                                       
                                    
                                          4)
                                       
                                       
                                          Metalų perdirbimas
                                       
                                    
                                          5)
                                       
                                       
                                          Juodųjų metalų perdirbimas (liejyklos, lydymas ir kt.)
                                       
                                    
                                          6)
                                       
                                       
                                          Spalvotųjų metalų perdirbimas (liejyklos, lydymas ir kt.)
                                       
                                    
                                          7)
                                       
                                       
                                          Metalų perdirbimas naudojant elektrolitinius arba cheminius procesus
                                       
                                    
                                          8)
                                       
                                       
                                          Naftos chemija/Naftos perdirbimo gamyklos
                                       
                                    
                                          9)
                                       
                                       
                                          Elektros energijos gamyba, tiekimas ir paskirstymas
                                       
                                    
                                          10)
                                       
                                       
                                          Kuro saugojimas (įskaitant šildymą, mažmeninę prekybą ir kt.)
                                       
                                    
                                          11)
                                       
                                       
                                          Sprogstamųjų medžiagų gamyba, naikinimas ir sandėliavimas
                                       
                                    
                                          12)
                                       
                                       
                                          Fejerverkų gamyba ir sandėliavimas
                                       
                                    
                                          13)
                                       
                                       
                                          Suskystintų naftos dujų gamyba, fasavimas ir didmeninis platinimas
                                       
                                    
                                          14)
                                       
                                       
                                          Suskystintų naftos dujų saugojimas
                                       
                                    
                                          15)
                                       
                                       
                                          Suskystintų gamtinių dujų saugojimas ir skirstymas
                                       
                                    
                                          16)
                                       
                                       
                                          Didmeninis ir mažmeninis sandėliavimas ir platinimas (neįskaitant suskystintų naftos dujų)
                                       
                                    
                                          17)
                                       
                                       
                                          Pesticidų, biocidų ir fungicidų gamyba ir sandėliavimas
                                       
                                    
                                          18)
                                       
                                       
                                          Trąšų gamyba ir sandėliavimas
                                       
                                    
                                          19)
                                       
                                       
                                          Vaistų gamyba
                                       
                                    
                                          20)
                                       
                                       
                                          Atliekų sandėliavimas, tvarkymas ir šalinimas
                                       
                                    
                                          21)
                                       
                                       
                                          Vanduo ir nuotekos (surinkimas, tiekimas, valymas)
                                       
                                    
                                          22)
                                       
                                       
                                          Cheminiai įrenginiai
                                       
                                    
                                          23)
                                       
                                       
                                          Pagrindinių organinių cheminių medžiagų gamyba
                                       
                                    
                                          24)
                                       
                                       
                                          Plastmasės ir gumos gamyba
                                       
                                    
                                          25)
                                       
                                       
                                          Plaušienos ir popieriaus gamyba
                                       
                                    
                                          26)
                                       
                                       
                                          Medienos apdorojimas ir baldai
                                       
                                    
                                          27)
                                       
                                       
                                          Tekstilės gaminių gamyba ir apdorojimas
                                       
                                    
                                          28)
                                       
                                       
                                          Maisto produktų ir gėrimų gamyba
                                       
                                    
                                          29)
                                       
                                       
                                          Bendroji inžinerija, gamyba ir surinkimas
                                       
                                    
                                          30)
                                       
                                       
                                          Laivų statyba, laivų ardymas, laivų remontas
                                       
                                    
                                          31)
                                       
                                       
                                          Statyba ir inžinerinės statybos darbai
                                       
                                    
                                          32)
                                       
                                       
                                          Keramika (plytos, keramikos dirbiniai, stiklas, cementas ir kt.)
                                       
                                    
                                          33)
                                       
                                       
                                          Stiklo gamyba
                                       
                                    
                                          34)
                                       
                                       
                                          Cemento, kalkių ir gipso gamyba
                                       
                                    
                                          35)
                                       
                                       
                                          Elektronika ir elektros inžinerija
                                       
                                    
                                          36)
                                       
                                       
                                          Tvarkymo ir transportavimo centrai (uostai, oro uostai, sunkvežimių parkai, kaupiamieji kelynai ir kt.)
                                       
                                    
                                          37)
                                       
                                       
                                          Medicina, moksliniai tyrimai, švietimas (įskaitant ligonines, universitetus ir kt.)
                                       
                                    
                                          38)
                                       
                                       
                                          Bendroji cheminių medžiagų gamyba (kitaip neapibrėžta šiame sąraše)
                                       
                                    
                                          39)
                                       
                                       
                                          Kita veikla (kitaip neapibrėžta šiame sąraše)
                                       
                                    
                        
                              2.
                           
                           
                              
                                 NACE kodas – NACE yra Europos pramonės standartas, susijęs su ekonominės veiklos rūšių statistiniu klasifikavimu; NACE kodas yra 6 skaitmenų. Galbūt naudotojas norės Seveso objektą susieti su šiuo klasifikatoriumi, šalia arba vietoj SPIRS kodų nurodydamas pirmuosius 4 NACE kodo skaitmenis.
                           
                        
            
                  f)
               
               
                  
                     Nuoroda į interneto svetainę, kurioje pateikiama daugiau informacijos apie objektą*.
               
            
                  g)
               
               
                  
                     E-PRTR ID – jei objektui ar jo daliai taikomas Europos Parlamento ir Tarybos reglamentas (EB) Nr. 166/2006 (2), pateikite unikalų nacionalinį identifikavimo kodą, naudojamą teikiant ataskaitas pagal tą reglamentą, ir nuorodą į atitinkamą interneto svetainę.
               
            
                  h)
               
               
                  
                     PIT ID (nuo 2016 m.) – jei objektui ar jo daliai taikoma Europos Parlamento ir Tarybos direktyva 2010/75/ES (3) (http://ec.europa.eu/environment/industry/stationary/ied/legislation.htm), pateikite visus atitinkamus nacionalinius unikalius identifikavimo kodus, naudojamus pagal tą direktyvą, ir nuorodą į atitinkamą interneto svetainę.
               
            
                  i)
               
               
                  
                     Objekto veiklos vykdytojo pastabos – pastabos, kurias naudotojas gali norėti pateikti apie objektą, kurio ataskaita teikiama.
               
            2.3.   Objekto buvimo vietos* visas adresas arba geografinės koordinatės (platuma ir ilguma)
      a)   
            Adresas*– gatvės pavadinimas, namo numeris, miestas.
      b)   
            Platuma*– objekto platumos koordinatės (jei nenurodomas adresas).
      c)   
            Ilguma*– objekto ilgumos koordinatės (jei nenurodomas adresas).
      d)   
            Pastabos dėl adreso
         – pastabos, kurias naudotojas gali norėti pateikti apie objekto adresą.
      2.4.   Objekte esančios cheminės medžiagos
      a)   
            Cheminė medžiaga (pagal Seveso III direktyvą)
         – bendrasis pavadinimas, bendrinis pavadinimas arba pavojingumo klasifikacija.
      b)   
            CAS numeris
         – CAS registro numeris yra unikalus skaitmeninis identifikavimo kodas, kuris žymi tik konkrečią cheminę medžiagą, neturi jokios cheminės reikšmės ir per kurį galima sužinoti daug informacijos apie konkrečia cheminę medžiagą. Jį gali sudaryti iki 10 skaitmenų, brūkšneliais padalintų į tris dalis (http://www.cas.org/content/chemical-substances).
      c)   
            Kiekis
         – cheminės medžiagos kiekis tonomis.
      d)   
            Fizinės savybės
         – sąlygos, kuriomis laikoma cheminė medžiaga, kaip antai būvis (kietasis, skystasis, dujinis), grūdėtumas (milteliai, granulės ar t. t.), slėgis, temperatūra ir t. t.
      e)   
            Pastabos apie chemines medžiagas
         – pastabos, kurias naudotojas gali norėti pateikti apie nurodytas objekte laikomas chemines medžiagas.
      
         (1)  2003 m. sausio 28 d. Europos Parlamento ir Tarybos direktyva 2003/4/EB dėl visuomenės galimybės susipažinti su informacija apie aplinką, panaikinanti Tarybos direktyvą 90/313/EEB (OL L 41, 2003 2 14, p. 26).
      
         (2)  2006 m. sausio 18 d. Europos Parlamento ir Tarybos reglamentas (EB) Nr. 166/2006 dėl Europos išleidžiamų ir perduodamų teršalų registro sukūrimo ir iš dalies keičiantis Tarybos direktyvas 91/689/EEB ir 96/61/EB (OL L 33, 2006 2 4, p. 1).
      
         (3)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).